CELEX: 32021R0253
Language: ro
Date: 2021-02-17 00:00:00
Title: Regulamentul de punere în aplicare (UE) 2021/253 al Comisiei din 17 februarie 2021 de modificare a Regulamentului (CE) nr. 314/2004 al Consiliului privind măsuri restrictive având în vedere situația din Zimbabwe

19.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 58/15
               
            
         REGULAMENTUL DE PUNERE ÎN APLICARE (UE) 2021/253 AL COMISIEI
         din 17 februarie 2021
         de modificare a Regulamentului (CE) nr. 314/2004 al Consiliului privind măsuri restrictive având în vedere situația din Zimbabwe
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 314/2004 al Consiliului din 19 februarie 2004 privind măsuri restrictive având în vedere situația din Zimbabwe (1), în special articolul 11 litera (b),
         întrucât:
         
                     (1)
                  
                  
                     Decizia 2011/101/PESC a Consiliului (2) identifică persoanele și entitățile cărora li se aplică măsuri restrictive, astfel cum se prevede la articolele 4 și 5 din decizia respectivă.
                  
               
                     (2)
                  
                  
                     Regulamentul (CE) nr. 314/2004 pune în aplicare această decizie în măsura în care este necesară o acțiune la nivelul Uniunii. Mai exact, în anexa III la Regulamentul (CE) nr. 314/2004 sunt indicate persoanele și entitățile cărora li se aplică înghețarea fondurilor și a resurselor economice în temeiul regulamentului respectiv.
                  
               
                     (3)
                  
                  
                     La 18 februarie 2021, Consiliul a adoptat Decizia (PESC) 2021/258 (3) de modificare a rubricilor referitoare la două persoane și de eliminare a unei persoane de pe lista persoanelor și a entităților care fac obiectul măsurilor restrictive.
                  
               
                     (4)
                  
                  
                     Prin urmare, anexa III la Regulamentul (CE) nr. 314/2004 ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa III la Regulamentul (CE) nr. 314/2004 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
         
         
            Adoptat la Bruxelles, 17 februarie 2021.
            
               
                  Pentru Comisie,
               
               
                  Pentru Președinte,
               
               
                  Director general
               
               
                  Direcția Generală Stabilitate Financiară, Servicii Financiare și Uniunea Piețelor de Capital
               
            
         
         
            (1)  JO L 55, 24.2.2004, p. 1.
         
            (2)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).
         
            (3)  Decizia (PESC) 2021/258 a Consiliului din 18 februarie 2021 de modificare a Deciziei 2011/101/PESC privind măsuri restrictive având în vedere situația din Zimbabwe (a se vedea pagina 51 din prezentul Jurnal Oficial).
      
      
         
            ANEXĂ
            Secțiunea I din anexa III la Regulamentul (CE) nr. 314/2004 se modifică după cum urmează:
            
                        1.
                     
                     
                        Rubricile referitoare la persoanele enumerate mai jos se înlocuiesc după cum urmează:
                        
                                    
                                                „(5)
                                             
                                             
                                                CHIWENGA, Constantine
                                             
                                          
                                 
                                    Vicepreședinte
                                    Fost comandant al forțelor de apărare din Zimbabwe, general pensionat, data nașterii: 25.8.1956
                                    Pașaport AD000263
                                    Carte de identitate 63-327568M80
                                 
                                 
                                    Vicepreședinte și fost comandant al forțelor de apărare din Zimbabwe. Membru al Comandamentului comun al operațiunilor și complice la definirea sau aplicarea unei politici de stat represive. A folosit armata pentru preluarea controlului asupra fermelor. În timpul alegerilor din 2008, a fost principalul responsabil de violențele săvârșite în cursul alegerilor prezidențiale.”
                                 
                              
                                    
                                                „(7)
                                             
                                             
                                                SIBANDA, Phillip Valerio (alias Valentine)
                                             
                                          
                                 
                                    Comandant al forțelor de apărare din Zimbabwe.
                                    Fost comandant al Armatei Naționale din Zimbabwe. General. Data nașterii: 25.8.1956 sau 24.12.1954
                                    Carte de identitate 63-357671H26
                                 
                                 
                                    Comandant al forțelor de apărare din Zimbabwe și fost comandant al Armatei Naționale din Zimbabwe. Cadru militar cu grad superior în armată, având legături cu guvernul și complice la definirea sau aplicarea unei politici de stat opresive.”
                                 
                              
                  
                        2.
                     
                     
                        Se elimină următoarea mențiune:
                        
                                    
                                                „(6)
                                             
                                             
                                                Shiri, Perence (alias Bigboy) Samson Chikerema
                                             
                                          
                                 
                                    Mareșal de aviație (forțele aeriene)
                                    Data nașterii: 1.11.1955
                                    Carte de identitate 29-098876M18
                                 
                                 
                                    Ofițer cu grad superior în armată și membru al Comandamentului Operațional Comun al ZANU-PF și complice la definirea sau aplicarea unei politici de stat opresive. Implicat în violențe politice, inclusiv în timpul alegerilor din 2008, în provincia Mashonaland Vest și în districtul Chiadzwa.”